sbi
మూడోత్రైమాసికం నుంచే విలీనం ఫలితాలు
న్యూఢిల్లీ: ప్రభుత్వరంగ బ్యాంకింగ్‌ దిగ్గజం ఎస్‌బిఐలో అనుబంధ బ్యాంకుల విలీనం ద్వారా ఒనగూరేప్రయోజనాలు ఇప్పటికిప్పుడు ఉండబోవని 2017-18 ఆర్థిక సంవత్సరం మూడోత్రైమాసికం నుంచే సానుకూల ఫలితాలు చూడగలమని ఎస్‌బిఐ ఎండి దినేష్‌కుమార్‌ ఖారా వెల్లడించారు. బ్యాంకు మార్కెట్‌ వాటా ప్రస్తుతం ఉన్న 17శాతం నుంచి 23శాతానికి పెరుగుతుందని అంచనా. ఏప్రిల్‌ ఒకటవ తేదీ నుంచి బ్యాంకు విలీనం అమలులోకి వస్తుంది. వీటిఫలితాలు ప్రాథమికంగా వచ్చే రెండుత్రైమాసికాల్లో కనిపించవని మూడోత్రైమాసికంనుంచే వెలుగులోనికి వస్తాయన్నది బ్యాంకు ఎండి అభిప్రాయం. విలీనం వల్ల కొన్ని కేటగిరీల్లో ఎస్‌బిఐకి వ్యయభారం పెరుగు తుంది. ఈవిలీనంతో తాత్కాలికంగా పెరగక తప్పవని తొలిత్రైమాసికంలో కనంపించకపోయినా క్రమేపీ స్పష్టం అవుతుందని బ్యాంకు భావిస్తోంది. రెండో త్రైమాసికంలో కొంత ఖర్చుతగ్గుతుంది. ఎందుకంటే 47శాతం అనుబంధశాఖలను తొలగించే అంశం ఉం టుంది. అలాగే రీజినల్‌ కార్యాలయాలు కూడా కొన్ని తగ్గించుకోవడం వల్ల బ్యాంకు కార్యాలయాలోంల ఎక్కువ అదనపు భారం తగ్గుతుందని అంచనా. బ్యాంకు జోన్లను క్రమబద్ద్ధీకరించడం వల్ల కొంతవరకూ ఖర్చులు అదుపులో ఉంటాయి. భారత్‌లో ఎస్‌బిఐ స్థిరాస్తులు 30.72 లక్షల కోట్లుగా ఉంది. ప్రస్తుతం గ్లోబల్‌ ర్యాంకింగ్‌లో 64వ స్థానంలో ఉంది. విలీనం తర్వాత రూ.40 లక్షల కోట్లకు పెరుగుతాయి. టాప్‌ 50 బ్యాంకుల్లో ఒకటిగా ఉంటుందని ఎస్‌బిఐ ముఖ్య ఆర్ధికవేత్త సౌమ్యకాంతిఘోష్‌ ంచనాలయితే బ్యాంకు 45వ ర్యాంకులో ఉంటుందని అంచనా. 45 కోట్ల మందికిపైగా కస్ట మర్లు ఉంటారు. 25 లక్షల కోట్ల డిపాజిట్లు, 19 లక్షలకోట్ల అడ్వాన్సులు ఉం టాయి. 44 లక్షల కోట్లతో దేశంలోనే అతిపెద్ద బ్యాంకుగా అవతరిస్తోంది. ఇక బ్యాంకు విదేశాల నుంచి కూడా నిధులు సమీకరించుకునే అవకాశం ఉంటుంది. అనుబంధ బ్యాంకులతో కలిపి మొత్తం ఉద్యోగుల సంఖ్య 2.70 లక్షలమందిగా ఉన్నారు. ఐదు అసోసియేట్‌ బ్యాంకులనుంచి 70వేల మంది వస్తారు. ఎస్‌బిఐ సొంతంగా 58 వేల ఎటిఎంలు 24వేల శాఖలు ఉన్నాయి. కొన్ని ఎటిఎంలను క్రమబద్ధీకరిస్తామని ఎండి వెల్లడిం చారు. శాఖల సంఖ్య, ఎటిఎంల సంఖ్యలో మార్పులుండవని క్రమబద్ధీకరించడం జరుగుతుం దని ఎండి వివరించారు. విలీనంతోపాటు ఎన్‌పిఎలు కూడా పెరుగుతున్నాయి. డిసెంబరు లో మొత్తం 8.70శాతం ఎన్‌పిఎలున్నాయి. నికరంగాచూస్తే 5.33శాతంగా ఉన్నాయి. అసోసియేట్‌ బ్యాంకుల రికార్డులు చూస్తే ఎన్‌పిఎ లను కార్పొరేట్ల ఈక్విటీలుగా మారుస్తూ కొంత రికవరీచేస్తోంది. ఎన్‌పిఎల రికవరీకి బ్యాడ్‌బ్యాంక్‌ స్థాపన మంచిదేనన్నారు. ఈ ఆర్ధ్థిక సంవత్సరంలోనే బ్యాంకు ఎస్‌బిఐ లైఫ్‌తో ఐపిఒకు వస్తుందని అంచనావేసారు. వాటాల విక్రయం ద్వారా నిధులు సమీకరించి మూలధన వనరులు పెంచుకుంటుంది. మార్కెట్‌ స్థితిగతుల ఆధారంగా ఐపిఒ వస్తుందని అన్నారు ఎస్‌బిఐ లైఫ్‌లో ఎస్‌బిఐకు 70శాం వాటా ఉంది. అనుబంధ సంస్థలో కనీసం 51శాతం వాటాను కలిగి ఉండాలి.